Mandalay Ah Palik Nih Duhphawrnak Tuah Pawl An Vuak, An Thawinak Thu, South Korea Ram Media Pibik Pakhat In Thuthang An Rel Thlang .. -\nMandalay Ah Palik Nih Duhphawrnak Tuah Pawl An Vuak, An Thawinak Thu, South Korea Ram Media Pibik Pakhat In Thuthang An Rel Thlang ..\nMai Sofia February 16, 2021 0\nMandalay ah Palik nih duhphawrhnak tuah pawl parah meithal hmang le kuahli an hmang in an kap, an thawi ciamco nak pawl South Korea ih Media lianbik pakhat nih a rel thlang.. ” himi cun CDM pawl an hlusuaknak pakhat asi ” tiin an rel..\nCui thuthang cu South Korea Media lianbik MBC nih a rel… Ralkao pawl ih aa-naa an tingnak parah Mipi in an duh lo ih Mandalay khawpi ah duhphawrhnak an tuah ciamco ih mizan February ni 15 ah Palik nih meithal le Kuahli hmang in an kap an vuak ciamco,\nSouth Korea Media ih rel dan ahcun Mipi pawl cu Palik nih an tthentthek duh ruangah an kap , an thawi ciamco ih Mipi hrekkhat hliamhma an ngah ” tiin thu an rel.\nMeithal hman ih an kapnak cu Cerek si maw, Ciahpawng meithal si maw theih asi hrih lo.. tuini tiang an rel thei hrih lo. ralkap le palik nih cutivek an meithal an kap ruangah Mipi hrekkhat hliamhma an ngah.\nCun, Februry ni 9 Naypidaw ah Palik pawl meithal an kap ih falano kum 20 pakhat a thi zo.. a thluak an kap ngah ruangah asi. Tuini khal ah Mio Mya khawpi CDM duhphawrhnak ih tel tlawng saya kyi pakhat Palik nih an kai ih Palik le Mipi an buai nasa.. Palik nih tidai an kap, mithli tlak thei bomb pawl an puah ..\nCuruangah Mipi in Keyboard Fightinh tuah a tul, Twitter le facebook ih nan tarmi pawl a lak silo.. tiin thu an thanawk.\nSource : G Ray Zed –\nPrevious Post: Democracy Pabik Pawl , Kawlram Tidam Hram Uh Law ..\nNext Post: Thu Poimawh .. Rak Share Cio Uh ..


Hmaiton Archives - Chinland Today Media\nCT :: Na hmin, na suahnak khua, na nu le na pa hmin, unau paziat nan si ti pawl in sim thei pei maw? NLM: : Aw, Kei hi Ka Paa Falam ka Nu Kachin a si ruangah hmin 2 ka nei. Ka lai hmin cu Ngun Nei Par a siih ka Nuu lamih in pek mi ka hmin cu […]\nby Mai Daidim ·\tDecember 17, 2016 ·\n7th FDW Day “We Got Talent” Winner Mai Van Lal Awmi Le CT Suhtonnak\nCT :: A Hmaisabik ah Awmi, Big big congratulation!!! Nehnak na comi parah kan lo lungawipi tuk tiin cibai kan lo buk. VLA :: Aw, ka lungawi tuk. CT :: Zangfahten, na hmin, na nu le pa hmin, unau paziat nan si, khuitawk in na ra ti le Singapore ah ziangtluk rei na um tipawl in sim thei pei maw? […]\nby Mai Daidim ·\tDecember 13, 2016 ·\nCT-Ahmaisa bikah hivek thusuh nak can in pek ruangah lungawi thu kan lo sim NTP-Kei khal lungawi CT- 1: Na hmin, na nu le pa hmin, suah nak khua in sim pei maw? TNP-1: Ka hmin cu THIAN NUN PIANG a si. Ka nu le ka pa cu Nu Leng Rem le Pa Lian Thang asiih ka nu cu in […]\nby CT ·\tOctober 24, 2016 ·\nDr. Zung Rem ih Thuhla Tawi\n“Zohṭhimtlak Chin Numi, Si-Ar” Cabu suakcing dingmi ih pakhat, Dr. Zung Rem (D. Min), (Mrs. Rev Dr CJ Hrang Hmung) thuhla mal lai: Thesis le Dissertation nganmi pawl; 1. “Ovarian Cycle of Puntius Sarana”, MSc (Zoology) Thesis (Unpublished), Mandalay: Mandalay University, 1997. 2. “History of Toungphila Baptist Church”, BRE Thesis (Unpublished), Kalaymyo: Tahan Theological College, 2002. 3. “Christian Education as […]\nby CT ·\tOctober 19, 2016 ·\nChin Person of the Year 2016 Pu Thawm Hlei Mang Ih Thuhla Tawi\nPu Thawm Hlei Mang Chin Person of the Year 2016 Ih Thuhla Tawi Salai V Bawi Lian Pu Thawm Hlei Mang cu Rev. S. Hrang Kap Hnin le Pi Sui Ngun Tlem tei’ fapa upa bik a siih 1967 kum ah Tlangkawi khua ah a suak. Mandalay University tlawngah a rak kaiih, 1988 Zalennak hrang rampi-huap cangvaihnak ah Falam Tlawngta […]\nby CT ·\tSeptember 7, 2016 ·\nAustralia ih Chin-mipipawl ih puai an sunsakbik mi pakhat, Chin Kum Thar puai -2015, Adelaide khua ih an hmannak ah, a hmaisabiknak lengdawh mawi hrilsuahnak an nei ih Mai Miza Lian Mawi (19) cun pakhatnak a ngah a si. Australia ih State dangdang ihsin lengdawh mawibik zuamawnak ih a teltu mi 8 lakah Mai Miza Lian Mawi cun Miss Chin […]\nby CT ·\tMay 31, 2016 ·\nRev. Ring Lian Thang Interview\nCT: : A hmaisa in na hminpi, na nu le pa, na suahnak khua le nupi fanau,tui na hnatuan le umnak hmun in sim thei pei maw? RLT: : Ka pa Bawi Hrim,Ka nu Hai Tawl, ka hmin Ring Lian Thang a siih Kalay Township Sadaw ah ka suak.Pathian in in kilkhawitu dingah le inn sang nu dingah Ngun Ken […]\nby CT ·\tSeptember 9, 2015 ·\nCT – A hmaisa in hi vek ih Malaysia rampi huap rori ih Tae Kwon Do Championship level rori tiang cuh thei ding ih lo khaisangtu le damcahnak lo petu cung Pathian hnenah lungawithu sim cawk lo CT in kan nei. A hleice in CT thawi’ suhtonnak hrang na caan sunglawi in rak pek ruangah CT hmin in lungawithu tumpi […]\nby CT ·\tJuly 12, 2015 ·\nPu Sui Al le Chinland Today Media Suhtonnak Hmin : Pu Sui Al Suahnak : Rallawn khua Nu le Pa […]\nby CT ·\tJuly 6, 2015 ·\nby CT ·\tJuly 2, 2015 ·


Minung Umlonak Khua – Meifar\nMinung Umlonak Khua\nTurkey, Mudurnu tlang karlak ah Sarot Group timi pawlkom in 2014 kum ah khua ropi zet din an rak tum, an khua hmin ah ‘The Burj al Babas’ tin an phuah. Cun inn mawi zetzet, bangaw thluh in an sak ih Siangpahrang inn tin an ko.\n2019 kum ah tlangthan thei an tum ih het leh chet tin an zuam rero. Inn pakhat ah $370,000 (£275,574) le $530,000 (£394,741) in an zuarcia ih cumi man ihsin an sak tum vivo mi a si. Inn 500 hrawng an sak man ih $200 million lenglo an cemliam zo.\nAn khua sungah cun shopping centre, leknak tualrawn le cinema tipawl khal an tuah tum. Asinan an sak theh hlanah an tlasia, 2018 kum ahcun sak peh vivo thei nawn loin an cawlhsan. An ramsung ah buainak a suak ih Covid-19 thlisia a hrang bet thawn an sumdawngnak cu a tlasia vivo ih an khua din tum cu an cawlhsan.\nInn an rak zuarcia mi khal leitu an um mumal lo ti a si, curuangah an khua ah minung zohman an um lo ih a kiltu security le uico lawngin an hngak. Tulai ahcun himi khua hi a lar zet ih Thla Khua (Ghost Town) tin a hminthang, leitlun hmun dangdang ihsin himi khua zoh dingin an va feh ṭheu ih minung zohman an um lo ruangah a ṭihnung in a rap um tuk an ti.\nHsipaw Khua Ah Innsang Nu In A Pasal Ih Serh A Tansak\nKum 30 Hnuah Tipi Sungih Um Khua Cu A Lang Sal


CNA/F bawmnak kan ṭul, In bawm ngam lo khalle an Meithal tal in hmangter hai seh – Mino Auaw - Falam Online Media\nRalram bang in meikhu, bomb puak le meithal puak awn thawm thang nak Tahan ih mino pawl cun Kawl ralkap le palik pawl do nakah CNA/F ih ṭanpinak an beisei.\nMino pakhat cun “Kawl ralkap pawl an ṭih tuk maw siding? Maw, kan dung baite ah CNA/F camp lam ah ralkap pawl an feh tivek le a um tikah kawl ralkap thawn an ṭang tlang si pei maw tivek lamlam ka ruat phah thluh”.\n“Atu hi cangvaihnak caan ṭha bik a si. Tu ṭum ah cangvai lohli hai sehla a hlan ih an san thuanthu mawi lomi pawl khal kan hngilh thluh dingih Chin mipi hum tu Chin ralkap dik tiah kan pom thei ding.”\n“Kan Chin mino pawl an thi thluh hlan ah in bawm lohli hai seh. In bawm ngamlo a si khal le an Meithal tal in hmang ter hai seh” tiah FOM hnen ah a sim.\nChinmi tamzet umnak Lairawn ah kawl ralkap, palik le mipi pawl cu March 28 zaan lam in an kap aw thok ih hriamhrei meithal an hman mi a thlauawtuk ruangah, tutiangah mipi lam in amalbik mipathum an thi zo. Hliamhmatuar khal minung 20 hnakin an tam zo.\nCuvek dinhmun a si ruangah kan Chin mipi cun Chinram ih hriamhrei keng ralkap umsun CNA/F ih bomnak an beisei hi a si.\n← Tahan : Ralkap pawl in hmai an nor, Rocket Bomb le Machine Gun an hmang\nKalay Myo : March 28 ah Chinmi 3 tel in Mi 5 nunnak Liam + Video um sun 3 →\nMizoram ih Chin raltlan pawl nuntukhawsakdan an pholang\nMarch 29, 2022 Ni Hnem Sung 0\nRaldo tikih kan theih tengteng ṭulmi thil thupi


Lamzin Pi Lengah Pial - Chinland Today Media\nAugust 4, 2010 1:48 am·0 comments\nMaw Pathian, nang cu ka Pathian na si ih nangmah ka lo ngai. Ka nunnak pumpi in nangmah a lo ngai a si. Leiro, leicaar le tidai um lonak leilung in tidai a haal vekin, ka nunnak in nangmah a lo haal a si. – Saam 63:1\nVan saang ngaipi ah milai tel loin aa-ka-tah-zin (probes) lawng thlah ih a feh theimi khi tuni tiang ka ruah tikah ka khuaruah a har nasa. Asinan Mars timi planet pakhat ah thleng dingih kahmi aa-ka-tah-zin pakhat cu ni helnak lamzinpi par ihsin dirtu tha pakhat ih dirhnak ruangah lamzin pial bang sehla zianghman tthathnemnak a um lo ding. Cuvek cun kan nun ah tla thil um theimi a si ruangah raalring uh!\nJesuh in a dungthluntu pawl a kawh tikah an thinlung takin duhzet ih thlun ding a duh. Amah thawn naih sinsin dingin khualtlawnnak thok ding in duh sak. Asinan caan tampi ah kan fehnak lamtluan ah kiang le kap thilri pawl in kan thinlung in laak. Cutikah Amah kan thlun rerolai kha kan cawl tahrat ih lamzin ah kan taarhak, lung diriam thei loin kan um ttheu.\nSaam 63 cu lamzinpi ihsin a pial ih lamzin dik lo a zawhtu pawl hrangah damternak a si. David in Pathian dung a thlun tikah amah lawngin a thinlung di a riamter thei ding ti a thei. Ziangahtile, “Na duhdawtnak cu nunnak hnakin a sunglawi,” a ti (c.3). Pathian mit-hmuh ih lungawinak cun ziang hmuahhmuah a ttuan ttheh. Ihkhun tlun ah ka zau tikah nangmah ka lo thei, zaanvar te’n Nangmah ka lo ruat (c.6) a ti. Lungawinak ngaingai cu hmun hlatpi ihsin Pathian thangtthat men si loin nasazet ih Amah thlunnak in a si timi David in a thei.\nLamzin dik ah kir saal in Pathian thawn naizet in feh tlang uhsi! – Joe Stowell\nKhrih thawn pawlkomnak sungih feh dingah,\nA duhdawtnak dik le thuk zia thei ngah in;\nKan thlarau cu lungawinak sangbik thleng dingin,\nLeitlun thil ziang hman in a tuah thei lo. – D.De Haan\nPathian thawn nan naih aw sinsin tikah,\nnan karlak ah thil dang umnak hmun a mal sinsin.


Kum 50 luan hnu ah Zodiac Killer ih Ca thup nganmi An Let Suak | Falam Online Media\nKum 50 luan hnu ah Zodiac Killer ih Ca thup nganmi An Let Suak\nCode (a dang can-ai ih nganmi ṭongfang) thawn pehparmi thiamsang miburkhat cun Kum 50 luan, zohman ih let suak theilomi mithat hmang “Zodiac” serial killer ih thuthup canganmi (cipher) cu an let suak thei thu an phuang.\nNorthern California ih rak tlangleng Zodiac killer tiih theihlar mithat hmang cu Kum 1960-1970 hrawng ah nasaten a cangvai ih official record ah minung 5 a that tiah tarlang a si nan tuini tiang zo a si ti an theilo.\nAmah cun minung 37 ka that a ti nan San Francisco Police Department record ahcun mi pasarih a that tum ih mi pahnih an luat ti`n a um.\nZodiac killer ih danglamnak le Leitlun huap ih a hminthannak cu palik tihrim in mi a that mi thuhla cu mizaran ih theithiamlomi code hmang in San Francisco Chronicle newspaper zung ah a kuat ṭheu ruangah a si.\nCangan pangai khal a kuat ṭheu ih code a hman mi ṭhenkhat cu kum 50 luan sung an zingzoi nan zohman in an let thei lo. Cuih code cu “340 cipher” tiah an ko.\nTu ah, 340 cipher tiih koh mi Zodiac killer ih cakuat code cu Australia rammi Sam Blake, Belgium rammi Jarl Van Eycke le US rammi David Oranchak in kan let suak thei tiah an phuang.\nCode lam thiamsang mipathum ih hmuhsuahmi cu FBI kutsungah an kuat suak zo ih FBI cun “Zodiac killer ih nganmi thuthup cakuat cu miṭhenkhat in an let suak tiah kan thei. Zodiac killer cu Northern California ih um pawl rak buaihnawhtu a si. Tikcucaan a rei zet zo nan a rak that dah mi pawl hrang ah tuini tiang thuṭhennak dik neisuak thei dingin hmalaknak kan nei rero lai a si” ti`n Twitter ah an ngan.\nZodiac killer code kan let suak an timi cu “Kaih dingin in hawl nakah nan buai nasading ka zum. Kaihkhih hnu, gas chamber sungih thih ding ka ṭih lo. Asancu paradise ih in thlen zamrang sawntuding a si. Cuih hmun ah ka hrang ih hnaṭuantuding Sal tawkmawi ka nei zo” ti a si ih a mithat mi pawl cu a thih hnu ah a Sal ih cang dingin an rak hngak ṭhepṭhep zo timi zumnaknei vekin a ngan mi a si.\nCa nganmi thawn pehpar in Zodiac killer cipher rak let tumtu Virginia ih um Web designer Oranchak cun “zo a si timi thawn pehpar in ziang ca hran khal a tel lo. A hlan ih a ngan mi vek thotho a si. Mi theihlar sin dingin a ngan mi a si” a ti.\nZodiac Killer cu a cakuat kip ah Zodiac sign a tarlang\nZodiac killer in newspaper zungih ca a kuat hmaisabik ṭum cu August 1, 1969 kum ah a siih cuih ṭum ah Vallejo Times Herald, San Francisco Chronicle, The San Francisco Examiner hnen pawl ah ca bangaw pakhat fingfing a kuat.\nCa sungah mizaran ih theithaim lomi 408-symbol cryptogram khal a tel cih. Cumi sungah zo ka si timi a tel tiah a ngan ih cuih ca cu thuthang ah print suak cih dingin a dil cih. “Zinglam thuthang suahmi ah nan print tello a si le weekend zaan ah malawng um ka hmumi pohpoh ka that thluh ding” a ti tiah wikipedia ah an ngan.\nZodiac killer ih cathup nganmi Cipher cu tuhlan khal ah California ih Tlawngsaya nupate in an rak letsuak dah zo.\nCumi cu Zodiac killer in 1969 kum ah Vallejo Times-Herald newspapers hnen ih a kuat mi a siih “Zodiac killer 408 Cipher” tiah an ko.\n408 Cipher cu “Mithat hi ka paih hrimhrim a nuam ka ti tuk” tiah California ih Tlawngsaya nupate in an rak letsuak a si.\nZodiac Killer thuanthu cu ngaihventu a nei tamzet. Youtube ah a thuanthu hmuhding a tamzet ih Cabu le zuknung khalin an suah. Clint Eastwood ih cangmi 1971 kum suak “Dirty Harry” le Kum 2007 ih suah mi “Zodiac” zuknung khal a mai thuanthu an cangsalmi a si.\n← Aizawl, Kulikawn ih Naam thawn Dawt thatawknak thuhla cipciar\nThuṭhen zung ih Hni ring tuk ruangah Thawng an Thlak (VIDEO)\nDanglam zetin Vuui 360 thi, Thihsan thei lo


CYO mino hnen thucah - Hre Mang\nCYO mino hnen thucah\nCYO 2009 Conference Open Speech!\nCYO Conference thucah:\nA tuvekin Indianapolis, Indiana, USA ah Chin mino puai nasa zetin tuah thei dingin thlawsuah in petu kan Chin Miphun Pathian hmin ka thangthat asi!\nCYO tuanvo neitu, Chin Mino pawl, nulepa, fala tlangval, khua hlapi ihsin a ra mi Chin miphun ulenau pawl, nan zate parah a tuvek in thucah tawite sim theinak can ka nei ruangah lungawithu ka sim hmaisa duh.\nTuhlan kumzakhat kan zohsal asile America ramah kan Chin mi zohman tla an rak um hrih lo.Asinan, America ram ihsin ramthim asimi Chin ramah missionary an rak thlah.Cutin kan Chin miphun in ri-rai baiknak ihsin a nungmi Pathian biaknak hna tla kan thiam. Chin miphun Khrihfa kan si hram thawknak kum zakhat sungah a tuvekin America ramah mino zatel in Chin mino puai tuah thei in kan dinhmun a thleng aw mi hi kan pupa thlarau pawlin hmu ve hai sehla anlungawi dan ding cu sim thiam asi lo ding. Leitlun nisuahnak ram kil ihsin ra in America ramah Chin mino puai tuah thei in a tuvek dinhmun kan thleng mi ka mit rori in ka hmuh tikah lungawithu sim cawk lo ka nei asi. Atu ah kan sim thei mi cu,\nChin Youth Rocks! Chin Youth Rocks! Chin Youth Rocks! Tiah kan au thei thlang asi!\nLeitlun miphun pawl thuanthu kan zoh asile santiluang milai thuanthu in hliamhma a put ter lomi miphun zohman an um lo. A tu ah a thangso zetmi America rampi a dinsuak theinak dingah American pacangtha tampi thisen a rak luang asi. Chin miphun khalin kan pipu leidoral an tan hnu khalah ka pu kan pa, kan u le pawl siseh kanmah san Chin miphun minung tampi tla kan san thuanthu in hliamhma a put ruangah nunnak a liam mi siseh thinlung a siat mi le lungawinak a hloh mi tampi an um. Kan miphun thuanthu cu santiluang in tilian sungah riahsiatza in a fen rero laifang asi.\nCUvek dinhmun laiah, atuvek in Chin mino pawlin mino puai ropi zetin nan tuah thei ruangah kan zapi ten CHIn Youth ROCK tah kan au thei tlang asi.\nCUlawng hman si loin, kan miphun thuanthu tuahtha dingin siseh, hliamhma a tuar mi kan ulenau pawl damter dingin siseh santhuanthu in kan miphun, kan san minung pawl liangparah a tthummi miphun tuanvo phursuak thei dingin le a ra laimi santhar nonawn pawl hrang lamzin sial dingin siseh a tusan mino pawl liangparah a thum aw asi ti ka sim duh fawn. Leitlun hmuntin ah a thleng mi, Chin mino pawl kutkai in miphun thuanthu cu liangparah suangin duhdawtnak le lungkhat ten hmainor lawngah santiluang cu kan miphun lungawi zawngin kan fehpi thei ding asi.\nKan ram le kan miphun thuanthu tuahtha dingin, le kan miphun Pathian cawimawi dingin leitlun khawmual tinah a thleng mi Chin mipi zapi ten tuanvo kan nei ih a tuvek in Chin mino pawlin kanmah le kan kiangkap cio ah a ummi kan miphun hawikom pawl thawn kutkai in lungkhat ten cangvai mi hi zohtthimtlak miphun cawisang tu asi. Leitlun hmuntinah a thleng mi kan Chin mipi pawl cu hnamhlo, mihlo an si lonak dingah siseh kanmah le umnak khua le ram cio ah kan Chin miphun Pathian bia in, kan Chin miphun nunphung thawn nungin, kan Chin miphun thuanthu cu liangparah suangin mi zapi tuan tlang ding cu thuanthu in mi pakhat cio liangparah a tthum mi tuanvo asi.\nKan zapi ten kan tuah thei mi a bang aw lo ding, kan phurzawng, duhzawng le neih mi le theih mi tla a bang lo ding. Bang awk lonak ummi cu siatnak asi lo ih kan cahnak sawn asi. Cuhnak in mi zokhalin kutken hriamhrei vekin duhdawtnak cu nunpi in huatnak cu kan ral hmanrua tha bik asi ti thei in a cak lomi, a famkim lomi, le a tlasam mi bawm aw tawn in a tha mi le lungawinak hlawm aw tawn in a tuvekin hmuntin ramtin ah a ummi, Chinram pengtin ihsin a ra mi Chin mino pawl kutkai in tuanvo lak cio asile Chin miphun hmailam thuanthu cu a eng sinsin ding asi.\nLehnak cu hmanrua asi ih zo in a neh timi hnakin duhdawtnak in pawlkom awknak thianghlim nei in pumkhat sinak le lungkhat sinak cak ter tu sawn si dingin lek uhsi. Atu hlan kum rei lo te ah Rangoon ah Chin mi Bible tlawngta le pastor, sayate pawl bawhlung an leknak ah an sual aw ciamco mi ka rualpa in video clip in rak kuat dah! Milai cu thintawi thei mi kan si vekin hliam aw thei mi tla kan si. ZOcio khalin lehnak cu tumtah mi ngah dingin pawlkom awknak hmanrua asi t icing ringring nuam aw zetin lek uhsi.\nSanthar san, leitlun khawmual tinah santhar hmanrua le bungrua tthatha pawl cu Santhar Chin mino pawl hrangah asi ve, canpualtha van sangka cu Chin mino pawl hrangah on asi zo, leitlun khawmual tinah Chin mino zatel an tlar aw theh tlang. Kan miphun thuanthu cu ziangtluk sang, ziangthluk hla kan fehpi ding timi cu nang le kei in tuisunah kan hril mi, kan tuah mi parah a hngat aw aw asi. Chin Miphun Pathian in Chin mino hrang canpualtha van sangka a ong zo! A tuvekin lungrualnakin lungkhat ten kekar vivo uhsi!\nPathian in thlawsuah lo pe hram sheh!\nA tuah kan zapi ten,\nCHIN YOUTH ROCKS! CHIN YOUTH ROCKS! CHIN YOUTH ROCKS!\nKAN CHIN MIPHUN PATHIAN NAN ZATE'N THLAWSUAH LO PE HRAM SEH!


Ralkap Puai Ah Mipi Hlapi A Play Sual Ih An Kai – Meifar\nRalkap Puai Ah Mipi Hlapi A Play Sual Ih An Kai\nNovember 2, 2021 admin Lawrkhawm 0\nMyanmar ramsung buainak ah ralkap lamtang khal tam zet an rak um thotho, ralkap cozah ṭanpinak puai an tuah ih lamzawhnak khal an nei vivo.\nNovember 2, 2021 ah Ayeyarwady, Maubin ramsung ah ralkap ṭanpinak puai an tuah ih cutawk ah mi pakhat in mipi hlapi “Thisen hla” (အရေးကြီးပြီ ညီနောင်အပေါင်းတို) timi cu ringpin a play sual ruangah an vuak ciamco hnuah an kai.\nRalkap pawlin lamzin ih an hmuhhmuh motor cu an hmansak hluahhlo. Maubin khua, Myo Thit vengsung ih um Ko Nyi Nyi ih motor khal an hmangsak. Motor parah ralkap pawl an va kai ciamco ih hla play-aw tin an fial, anih khalin hla cu avun play ih mipi lamtang hla a play ruangah an thinheng tuk ih an vuak ciamco hnuah an kai.\nTualsung mi pakhat in “အရေးကြီးပြီ ညီနောင်အပေါင်းတို’ timi hla ara suak veten phitsal aw an ti. Ralkap pawlin an vuak ciamco ih hmun dang ah an hruai, khuitawk hmun ah an hruai ti khal kan thei hrih lo. A motor cu ralkap sakhan ah an ret” a ti.\nRalkap pawlin Maubin ramsung ah minung 5 hnak ih tam um an siang lo thu an rak phuang zo nan ralkap ṭanpinak puai ahcun minung zatel in an umkhawm vutvo.\nCDF-Mindat In Ralkap JCB Motor An Kap Siat\nA Nupi Hlun Pasal A Neih Zan Ah An Inn Ava Urkang


Dutch Mi Tirhfak pawl - Chinland Today Media\nJune 13, 2017 12:58 pm·0 comments\nNetherlands ram kan thlen tikah khual hruaitu (tour guide) in, “Dutch miphun pawl cu an tirh a fak ngaingai,” tiah in sim.\nA tir ahcun kan zum lawk lo. Ziangahtile Netherlands cu leitlun ram neinung bik lak ih tel a si ruangah a si. Hivek ih a neinung mi ram ih minung pawl ziangtin an tirh a fak thei ding tiah kan ruat. Lehhnu lam ah nuamtetei’ a tak ih kan tonteh hnu lawng in Dutch miphun pawl an tirh a fak taktak ti kan run thei sal.\n(1) Air-Con Hman An Hrap A Hria\nNi khat cu Netherlands ram ih Thorn timi khawpi tenau pakhat ah kan feh. Cumi ni ih khawhlum lam cu 36-37 Celcius lai a si. Khua a hlum tuk ruangah kan zate’n kan zaangtluan cu thlan in an ciar thluh. Cu lai ah lamzin sir ih khawfi dawr kan hmu ih kan vung lut. Dawr sung khal a hlum hiamhiam. air-con a um lo. Khual hruaitu cun hitawk lawng hi air-con umlonak hmun a si cuang lo, Netherlands ram ih khawpi tampi khal ah air-con umlonak inn le dawr an tampi tiah in sim. Zan ih kan riahnak ding khualbuk khal ah air-con a um lo ti a si. Zan kan riah tik khal ah air-con a um lo taktak. A thaizing ah khual hruaitui’ hnenah air-con umnak khualbuk ih riak ding in kan dil.\nCutikah khual hruaitu cun in zoh phah in, “Leilungpi a dam lo ti nan thei lo maw? Leitlun dam lo tertu cu kanmah minung pawl kan si. Netherlands rammi pawl cun air-con cu rel hlah, pangka (fan) hman an hmang lo. An hmang a si hman ah a ttul tuk hrat lawng ah a si. Pindan sungih minung an um lo vete’n pangka an phit. Meisa man pek ttul lo mi khualbuk ih an riah khal ah pindan ih minung an um lo cun an phit thotho,” tiah in sim.\n(2) Mawttaw Lei An Hriaphria\nNetherlands ram hi Europe ram hmuahhmuah lakih thirleng to tambik ram an si. Khawte ah siseh, khawpi ah siseh thirleng totu tampi hmuh ding an um. Khual hruaitu cun Netherlands cozah in thirleng to hi tha a pe tiah in sim. Thirleng to ih hnattuan fehtu pawl cu laksawng pek an si ih, an hnattuan ihsi an ngah mi sumlut siah khal tthumsak an si.\nNetherlands ih lamzin pi le lamzin te tinkim ah thirleng totu hlir an khat taktak.\n(3) Ti Hlum Hman An Hraphria\nKhual hruaitu in, “Ti hlum thawn tidai bual a duh ttheutu pawl Netherlands ram nan thlen cun ralring cuh maw. Netherlands ram cun tidai ih hlumlam hi 45 degree celcius ah rualrante’n a tuah. Himi hi khuarel (nature) kilkhawinak a si tiah Netherlands cozah in a sim,” tiah in ti.\n(4) Khengkho Hman An Hraphria\nMahte-lak (self-service) rawl dawr pawl ih kan hmuh mi cu Dutch miphun pawl cun hman zo mi kheng pawl an hmang non rero timi a si. Netherlands cozah in a ram mipi pawl kha “rawl vei khat ei ah kheng pakhat lawng hman ding’ timi cangvaihnak thawn forhfialnak a rak tuah. Khengkho kholhnak tidai, thilri tlengfainak tidai pawl hin tidai le thli nasa zet in an borhbahter. Netherlands ram ahcun an hlon mi tidai kha hman theih sal ding in cet thawn an tuah ih an hmang sal. An hlon mi tidai ah thilri tlengfainak ih hman mi sii pawl an tel asile hman sal theih ding ih tuah a buaithlak cuang ttheu. Cumi ah sumpai, caan, thazang a cem tam sawn ruangah mipi kha kheng hmang mal ding in cozah in a forhfialnak a si.\nKhualhruaitu ih sim mi kan theih tikah fimnak kan ngah. Leilungpi hi kanmah minung hmuahhmuah ih kan neih tlang mi inn a si. Minung pakhat lawng asilole ram pakhat lawng in hi leilungpi ngainat le sunsak ding timi cu a cang thei lo. Minung hmuahhmuah in kan ngainat ih kan humhim lawng ah a thianghlim in a harhdam mi kiangkap boruak kan ngah thei ding.\nTaktak ahcun Dutch mi tirhfak pawl kan timi cu lungput tlamtling a neitu, thinlung kau a neitu an rak si.\nKiangkap boruak kilkhawinak hi Dutch miphun pawl hrang ahcun an nun sungih a tel mi thil pakhat a si zo. Kiangkap boruak borhbah cun zatlang nun harhdam lo a suahter ih hlei ah, leitlun mithmuh ih ningzah thlak thil hnuaihnung pakhat khal a si.\nKiangkap boruak kilkhawi thu hi thehlarnak thuken le a sim le rel men lawng thawn a tawk lo. Minung hmuahhmuah in a tak ih tel le ttuan ttul mi a si. Kan kiangkap ih thil tenau tete ihsi ttuan thok khal hin kiangkap boruak kilkhawinak a bawm thotho a si.\nNgantu: Wang Jun, Link: http://www.85nian.net/zuowensucai/16209.html\nLehnak: Nine Nine Sanay ih lehmi ihsin leh sawng mi a si.


Mithiam kan hril tikah | Falam Online Media\nMithiam kan hril tikah\nKawl thufim ka uarmi pahnih an um. “(ချစ်တိုင်းလဲ မညား။ ညားတိုင်းလဲ မချစ်) duh-aw tin in an co-aw lo, co-aw tin in an duh-aw lo” timi le (တော်တိုင်းလဲ မကျော်။ ကျော်တိုင်းလဲ မတော်) a thiam hmuahhmuah an hminthang lo, a hmingthang hmuahhmuah an thiamlo” ti pawl tla an si.\nA taktak cun a thiam ngaingai mi pawl hminthan nak colo an umdah lo. A hminthan nak a tam le a mal lawng a danglam. Cun, hminthang mi pawl hi thiamnak neilo an um lo. An mah tawkten thiamnak an nei ruangah hminthang thei mi an si. An thiamnak a sang le a niam lawng a danglam.\nPawlkom nak pakhatkhat in (Award) mithiamsang hril-awk nak kan tuah tikah buainak a tam nain thathnem nak tampi a suahpi ve. Laksawng cotu in a thiamnak mipi i theihpi (recognition) a ngah tikah zuam sinsin duhnak thinlung a nei ter. Uar-aw ding lawng cu a si lo. Thiamnak taktak zuam-aw silo in thiamnak parah mi theihtam (fan) zuam-aw a si theu ruangah a si.\nFalam ih hoha mi zuam-awk nak a si ahcun falam mipi ih hril deuhmi an si tikah falam mi in vote a ngahtam ding. Cuvek thotho in Hakha in siseh Tedim in siseh an hoha ahcun hriltlin mi a danglam thei. Cucu thil um dan a siko. Jesuh ih thlaici vorh tahthimnak ka mang (Matt 13:1-10). Thlaici ih thil tithei nak an bangrep thluh nain thlaici tlaknak a hmun a dang tikah a rahsuah tla a danglam thei ve. Lamzin par ih thlaici tlak a si ahcun a hloral ta. Ramthat nak ih tlak a si ahcun a let tampi a rah thei. A tlaici ih quality a thupi bangin a tlaknak hmunram le a tikcu khal a thupi.\n1994 US ram Cairn University Philadelphia PA ah Music tlawng kum 5 sung ka kai lai ah laimi mipi in music hi thupi ih rello laifang a si. Pacangtha pakhat ih zirtlak a si tin an hmu lo. Music hi lamlak mino huatsuak pawl ih ta a si tin an ruat ih biakinn hmanah guitar keng sianlo san a si. A hnu kum 25, tu san mino pawl in leitlun ih music a thanso zia an hmu ngah tik lawngah ka music thiamnak hi man a nei lai.\nFimnak thiamnak pawl tla (အချိန်မှန်၊ လူမှန်၊ နေရာမှန်) tikcu remcang, minung remcang le a umhmun mipi remcang a thupi tuk mi a si. Na thiam zet khal ah umnak hmun, tikcu remcanglo a si ahcun manneilo a si thei. Hminthan nak cu sunlawinak pakhat a si nain thil hmuahhmuah a si thluh lo. Leitlun ah buaipi tul tampi a umlai ti hi cing a ṭha.\n(Ca ngantu : Stanley Hmung)\n← Fox News le Newsmax dung an sip thok\nRalring : Falam khuasung ah Mibum hmang mipakhat a vaktawi →


Bible Thianghlim - OBADIAH\nBibleThianghlim – OBADIAH\nA ngantu: Obadiah\nA siartu: Judah le Edom\nNgan kum: B.C. 840 hrawng\nObadiah hi Thukham Hlun ih cabu tawibik a si. A ngantuih thuhla hi a hmin siarlo theih ding a um lo. Hi cabu hi Judah ram ih nisuahnak thlang lam tlang ram ih um Edom dokalh ih thuphuan tawite a si. Hih cabu in a cān a rel lo, asinan Jehoram a lal lai cān ih ngan mi a si zum a um. Jehoram lal laiah Edom in Judah uknak ihsin an hél (2Sp 8:20-22; 2 San 21:8-10). Hih cān ah Filisṭia-mipawl le Arabia-mipawl cu Jerusalem ah an lut ih, siangpahrang hlawnthil le siangpahrang sungkua tiangin an thiarhlo (2San 21:16-17) (Oba 11, 16 zoh). Câng 12-14 in hmai lam cān ih Judah donak ah Edom tel lo dingin ralrinnak a pe. Hih ralrin peknak câng 16 hin Babilon in Jerusalem a tisiatnak rel si sehla cu umzia a nei lo ding. Obadiah cabu ih Jerusalem donak thu hi Babilon in Jerusalem a run donak si loin, Jehoram san laiih ral in Jerusalem an donak thu lamih kan lak asile umzia a nei sawn (câng 11).\nTlang ram ih an um ruangah, Edom-mipawl cu an hngal ih, ziang ral khal in anmah an neh thei dingah an ruat lo. Asinan Edom in Judah bawm loin, Judah-ih harsatnak cu remcānnak ih a lâk sawn ruangah Pathian dāntatnak cu Edom parah a tla ding tiah Obadiah in a sim. Edom in Judah a do leh pang asile tiin Obadiah in Edom cu ralrinnak a pesal, ziangruangahtile Edom hrangih dāntatnak ni cu a nai a si.\nCuih dāntatnak ni cu «Bawipaih ni» tiih kawh a si. Obadiah hin «Bawipaih ni» ti mi hi ni neta cān ih dāntatnak hrangih hmangtu hmaisabik a si men thei. Bawipaih ni ti mi ih a sawhkhih mi cu leilung tlun thuhla felfaiternak dingih Pathian a run hrawlhawk cān a sawhkhih a si. Cuih ni cu a tlangpithuin dāntatnak ni a si. Bawipaih ni ti mi hin dāntatnak cān dangdang a sawhkhih thei, asinan Bawipaih ni netnak cu hi san cemnakah Khrih a vei hnihnak ratnak thawn pehparawin a ra thleng leh ding. Obadiah-ih thuphuannak ah Bawipaih ni ti mi cun Judah-ih doral parih dāntatnak a sawhkhih, asinan neta lamah profetpawl in Judah-mipawl le Israel-mipawl cu an sual an sir tengteng ding a si tiin ralrinnak a pe ih, an sual an sir lo asile, anmai hrang khalah Bawipaih ni cu dāntatnak ni a si ding tiin a phuang.\nI. Obadiah in Pathian ih Edom a siatbăldān ding ralrinnak a pe (câng 1-9)\nII. Obadiah in Pathian thuṭhennak dawngtlak Edom sualnakpawl a tarlang (câng 10-14)\nIII. Obadiah in Edom siatnak le hmai lam cān ih Bawipaih Ni pehtlaihnak a phuang cia (câng 15-21)\n1 Obadiah-ih larnak.\nEdom thuhla Bawipa Jehovah in hitin a sim:\nJehovah hnen ihsin thucah kan thei ih,\nMiphunpawl lakah palai thlah a si,\n«Tho uhla, amah do dingin ding uhsi,» tiah a au.\n2 Ngai hnik, miphunpawl lakah mitenau ah ka lo tuah ding;\nNang cu nasazetih hmuhsuam na si ding.\n3 Nang lungpi hrâppawl karlakih um,\nNa thinlung hngalnak in a rak lo bum,\nNa cēnnak cu a sâng;\nNa thinlung in,\n«Zo in so lei ah i dirthla ding?» tiah na ti.\n4 Muvanlai bangin tlun sâng ah kai in, arsipawl lakah bu tuah hman awla,\nCutawk ihsin ka lo dirthla thotho ding, Jehovah in a phuang.\n5 Nang cu ziangtitlukih ṭhiahbăl si lai ci maw!\nNa hnenah fifir ra hai hnik sehla,\nSuamhmangpawl khal zan ah,\nAn duhtawkin an lo ru lo ding maw?\nSabit khawmtupawl na hnenah ra hnik hai sehla,\nSabit hrekkhat cu an tân ta lo ding maw?\n6 Maw, Esau cu ziangtitlukih thaidarh si tak pei maw!\nA thuh mi a hlawnthilpawl cu ziangtitlukih hawlsuak si tak pei maw!\n7 Nangmah thawi lungkimnak tuahtu minungpawl hmuahhmuah in ramri tiang an lo năwr ding;\nRemnak na tuahpi mipawl in an lo bum ding ih, an lo neh ding.\nNa rawl eitupawl in tháng an lo kam ding.\nAmah ah theihthiamnak a um lo.\n8 Cuih ni ah Edom hnen ihsin mifimpawl le Esau tlang ihsin\nTheihthiamnak ka siatsuah ṭheh lo ding maw? Jehovah in a phuang.\n9 Cun Maw Teman khawpi, na miralṭhapawl cu an lung a phâng ding ih,\nEsau tlang ih um mi pauhpauh cu thahcimit ṭheh an si ding.\nEdom in a Unaupa a Zohṭha Lo\n10 Na unaupa Jakob parih na nunrawn ruangah,\nNingzahnak in a lo khuh ding ih,\nSahcat na si kumkhua ding.\n11 Mikhualpawl in a neih mi thilri an lâk ni ah,\nRam dang mipawl in a kăwtkapawl ah lut tahratin\nJerusalem lâknak ding hrangih camcawhfung an zuh ni ah nang cu hlapi ah na ding,\nAnmah lakih pakhat vekin na um.\n12 Asinan na unaupaih ni, a vanduai ni ah dirĕmin zoh hlah;\nJudah tefapawl an siat ni ah an parah lungawiaipuangin um hlah;\nThungaiten, an vansanglam ni ah apuarthau zetin ṭawng fawn hlah.\n13 Ka mipawl an vanduai ni ah an kăwtka sungah na lut lo pei.\nA si, an vanduai ni ah an harsat tuar dirĕmin na zoh lo pei,\nAn vansanglam ni ah an neih thil na ru fawn lo pei.\n14 An lakih tlânsuakpawl satthat dingin, lamṭêkpawl ah na ding lo pei;\nCuihtlunah a harsat ni ah a tāngsŭnpawl cu kaiter fawn hlah.\n15 Ziangahtile miphunpawl hmuahhmuah parah\nJehovah ni cu a nâi thlang;\nNa tuah vekin na parah tuah a si ve ding;\nNa thil tuah mi cu nangmai lu parah a thlengkirsal ding.\n16 Ziangahtile ka tlang thianghlim parih na rak in vekin\nMiphunpawl hmuahhmuah in an in peh vivo ding;\nA si, an in ding ih an dawlh ding,\nCule annih cu um dah lo vek an si ding.\n1:12a puarthau zetin ṭawng: A ṭawng hrampi ah cun, «na hmur na khaisâng» ti a si (Eze 35:13 khal zoh aw).\nA Netabik Israel-ih Nehnak\n17 Asinan Zion Tlang ah runsuahnak a um ding ih,\nCu tawkah thianhlimnak a um ding;\nJakob sungza in an neih thilpawl an nei ta ding.\n18 Jakob sungza cu meisa an si ding ih,\nJoseph sungza cu meialh an si ding;\nAsinan Esau sungza cu cangpâwl an si ding;\nAnnih in aanmah cu an ur ding ih, an cem ṭheh ding,\nCule Esau sungza nungdam an um lo ding,\nZiangahtile Jehovah in a rak sim zo.\n19 Negev ih umpawl in Esau tlang an co ding ih,\nHmunrawn ih umpawl in Filisṭia ram an co ding.\nAnnih in Efraim ram le Samaria ram an co ding.\nBenjamin in Gilead a co ding.\n20 Cule hi Israel tefa ralkaihpawl hin Kanaan-mipawlih ram Zarefath tiang an co ding.\nSefarad ih um Jerusalem ralkaihpawl in Negev khuapawl an co ding.\n21 Cun Esau Tlang thuṭhen dingin,\nRunsuaktupawl cu Zion tlang ah an so ding,\nCule lalram cu Jehovah ta a si ding.\n1:18a anmah: Esau sungza an si.


NUNPI AW! - Chinland Today Media\nJanuary 1, 2009 3:36 am·0 comments\nAn hrangah nang cu thabang colhdamnak ih ngaihla saktu men ah na cang. Na ttongmi cu an thei na’n pakhat hman an thlun hrimhrim lo.\n– Ezekiel 33:32\nKum tinte’n ka tumtahmi cu Baibal a zate’n siar ttheh ding a si. Kum Thar ih tuah dingmi pawl ka ngannak ca-uk sungah bookmark timi cabu sungih cahmai dannak card fate a um ih a parah nauhak tthazet in kilkhawi ding ngennak le “siar men hlah, nunpi aw” timi an ngan. Hih ca-uk dannak ngantu pawl in mi tampi cu ca lawng kan siarih kan tuah suak ngaingai lo ti an thei.\nPathian Thu cu siar ringring ding a tlak na’n siar men lawng in cem hlah seh. Profet Ezekiel in theih lawng duh ih tuahsuak ding a eltu mipi pawl hnenah thu a sim. Bawipa in Ezekiel hnenah, “An hrangah nang cu thabang colhdamnak ih ngai hla saktu men ah na cang. Na ttongmi cu an thei nain pakhat hman an thlun hrimhrim lo, ” (Ezk. 33:32) a ti.\nJesuh in, “Ka ttongmi a thei ih a thluntu cu lungpi parih innsaktu mifimpa bangtuk a si,” (Matt. 7:24) a ti.\nTuih kum ziangti’n Baibal kan siar ding? Siar ttheh duhnak men ah zamrangzet in kan siar ding maw? Culole, kan siarmi in ziang tumtahnak a nei ti theih duh ah kan siar pei maw? Siar menmen hlah, Nunpi aw. –David McCasland\nBaibal in kan ttulmi hmuah in pek,\nNitin te Pathian duhnak ih nung dingah;\nAsinan kan siar lo ahcun a tthathnem lo ding,\nKan siar ttheh in a simmi thlun ding. -Sper\nBaibal siar ih a hlawknak cu a thu theihnak lawngah si loin a thu\nthlunnak ah a si.


Ramsung Ah English Premier League Zoh Olsam Thlang Ding - Chinland Today Media\nRamsung Ah English Premier League Zoh Olsam Thlang Ding\nNovember 24, 2012 2:57 am·0 comments\nKan ram cu ram dang thawn pehtlaihawknak a that vivo ih zalennak lam kan pan vivo ruangah a rei hlanah English Premier League cu ramsung ah olsamten zoh a theih ding. A rei hlan ah kan ram sung SkyNet pawl ih hmalaknak thawn leitlun ram dangdang ih bawhlungsit kan zoh thei thlang ding.\n“Leitlun bawhlungsit lehnak mak zetzet pawl kan zoh thei thlang ding hi a sunglawizet” tiah company hotu Daw Myint Myint Win in a sim.\nAn laknak ding broadcast hrangah ziangzat an pe ding timi an tarlang hrih lo. Bawhlungsit zaten langternak ah a US dollar 8 million lenglo an cem ding ah zum a si. Hnakum 2013-14 ihsin an langter thok ding.\nLeitlun bawhlungsit zuamawknak hi Asia ram lawng ah siloin leitlun ramhuap ih a lar mi lehpannak pakhat a si. Ramsung ṭhatlam a pan vivo nan tlangparmi pawl le zalennak hmu dingih cangvaitu tamzet thawnginn ah an um khum lai.\n‘Football Premier League Team’ Langsar Pawl Kawlram Ah Lek Ding\nKawlram Ih Sex Magazine Lar Vivo\nRFA In Kawlram Sungah T.V Thuthang Program Tisuak


Kan vuiliam hnu khalah ka Nu thih thu ka Pa kan sim ngam lo - Falam Online Media\nIndia : Srinagar, Kashmir ih um kum 23 mi tlangval Umer Farooq cu zarhkhat hlan ah a nuntukhawsakdan a lingbalailet thluh.\nApril 20 ah a nu Haseena Bhat (kum 53) cu Covid a positive. Anu rualin a pa Farooq Ahmad Bhat (kum 63) le a nau Wasee Ullah Bhat (kum 28) khal an positive.\nTuhlan ih hrisel zet Haseena Bhat cu ni 6 hnu ah Covid nat thawn a fapa Umer ṭang hlum ah a thi. Culaiah a pa Farooq cun a nupi thih thu a theilo. Amah cu Siizung ah tuamhlawm in a um ve.\n“April 20 ih Covid positive thu kan thei cu naute bangin ka pa lungkuai thinhar in a ṭap. Kashmir ih covid mina dinhmun sia le harsatnak pawl cun at thei ding khawpin kan zate lung sungah ṭihphannak a suak ter. Ka pa cun ka nu a sehreh cuang” ti`n Srinagar ih Islamia College kailai Umer cun a ti.\n‘93 ventilators in the whole of Kashmir to cover a population of seven million. In Srinagar, there are only 13,000 litres of oxygen available per minute, which doctors say is far too little to meet the needs of the patients they are receiving.’\n— Zainab (@zaibolical) May 4, 2021\nAthok ahcun innsang ngaihtuah in Covid nat nei le neilo khal a test aw ngam lo. Aneih pang cun thinhar vansang in a sungte a zohkhen thei lo ding a phang. Netahnu ah test lo theihlo dinhmun ih a um ruangah a test sal nan, vanṭhatthlak zetin a negative.\nUmer nu Haseena cu a positive hnu nihnihnak in a thawthawt a har thok ih thawsam phahphah in a um.\n“Ka nu cu rinlopin thaw ṭha thei loin a um ih a ṭong theilo hlei ah a cang theilo. Siivai lam theilo bepbep kan si tikah kan rualpa doctor pakhat ka phone ih Siizung lut in fial. Cozah siizungah kan nu cu kan phur”.\n“Siizung kan lut cu mina a phul in an phul. Siizung sung ih thinhar helhkam mithmai nei hlir ka hmu cu ka lung cii a mit thluh. Aṭhia rorin ka ṭhia ih khuasiksem khal a suak thluh”.\n“Ka nu cu thawsam in a um ih Siizung kan thleng veten a thawthawt oxygen level kan zoh tikah 75-80 karlak ah kaiṭum2 in a um (level 95 hi a him tiih ruahmi a si. Level 80 tang cu Thluak hrang ah a ṭihnung zet). Siizung hnaṭuan pawl hnen ah Oxygen thluah dingin ka dil nan Daan an nei cia vekin ngankhumṭulmi form ka ngan khum hmasa” tiah Umar cun a ti.\n#BREAKING:Journalist Rohit Sardana Passed away. Had a positive covid report and a heart attack in the morning. pic.twitter.com/W4qi4qIF0Z\n— Kashmir News Hub (@kashmirnewshub) April 30, 2021\nSiizung ah mina le lutsuak an tamtuk tikah form ngan khum hi minute 30 hrawng rei a ṭul. Culaiah Umer nu` oxygen level cu a ṭum zutzo.\nNurse pawl in test ṭulmi le x-ray an lak hnu ah Umer nu cu pneumonia nei Covid mina retnak ah ret a ṭul ding thu Umer hnen ah an sim.\nDoctor pawl cun Sii pek ṭul tikcu ah nurse pawl an ra ding tiah an sim ta nan rat ti an neilo ih Umer in a va pan hnu lawng ah nurse pawl an thleng fang.\n“Doctor pawl ih sim vekin a tikcu caan ah Sii an ra dawt. Siidawt caan kim tinten a ṭul vekin cangvai thei dingin ka nu cu leng ka suah san” tiah Umer cun a ti.\nAthaizing in Umer nu cu dinhmun ṭha loin a um thok ih theih fiang theilo le san neilo mi a ṭong ciamco thok.\nThe latest on Covid-19 and India’s worsening crisis https://t.co/ioHRpHbEJw\n— Radio TFI (Home of The Taxi Stand Hour) (@TheRadioTFI) May 2, 2021\n“Athluak ah virus lut siding tiah ka ruat. Nan, doctor cun oxygen level mal mina cu lungmol in an um ṭheu a ti”.\nNikhat ah Covid nat nei thar minung 3000 le mithi 25 umnak Kashmir cu Siizung ah mina an khat thluh ih hnaṭuantu an daihaw nawnlo.\nSiizung hnaṭuantu deihawlo ruangah nurse pawl in mina ṭhiṭhaten an zoh theilo. Curuangah Umer cun ṭul caan ih nurse ko dingin le Oxygen cylinder ṭul hai dan vekin phursukso dingah nihnih-thum sung a nu kiang in a kil ringring.\nCulaiah inn lam ih um a pa cu dinhmun ṭha loin a um ih a thaw a sam thok. Umer cu Siizung lam seherh phah cingten inn lam ah leu in a pa cu Siizung ah a hruai ve. Siizung ah Oxygen cylinder an vuah veten apa dinhmun cu a zia um deuh.\nNan, April 25 ahcun Umer nu Haseena ih oxygen level cu phan ding um khopin a ṭum suk. Cuihcaan ahcun level 65 ah a ṭum.\n#Germany is sending a massive #oxygen plant on loan to Delhi on Thursday, capable of generating 4,00,000 litres of oxygen. The plant will service the DRDO-run Sardar Patel Covid Hospital, and will also help with refilling oxygen supplies for others. https://t.co/SlyWpKmxOj\n— The Hindu (@the_hindu) May 5, 2021\n“Doctor pakhat cun Covid nat in pneumonia a suahter cun mina ziang a cang ding ti sim cia a theih lo in ti. Cuvek dinhmun mina tamsawn cu an nung dam thei lo a ti. Doctor simmi cun ka taksa peng tinkim ah ṭihphannak a darhter thluh” tiah Umer cun a sim ih “ka nu kiangkap ih um mina tamzet cun damṭhazet an bang nan minute 1-2 sung ah thawsam in an thi cupco” a ti.\nUmer cun damcak in inn kan tlung thei leh ding tiah a nu a hnem phah rero nan a oxygen level cu a ṭum suk vivo. Culaiah, a umnak kiang ih ra vaak mipahnih cun Siizung ih oxygen a cem faifilik zik thu an rel mi cu Umer in a vun thei.\n“Oxygen hiip ding a um ruangah ka nu a nung ceuceu. Culaiah Oxygen a cem zik thu an rel mi ka theih cu ṭek tlak ngah mi vekin ka thei aw. Oxygen cylinder retnak ah ka va tlan ih dur hnih ka ngah thei ceu” a ti. Nan, cuih oxygen dur cun nazi 2 hman a deih lo ding.\nWATCH | Maharashtra records highest single-day death toll, some districts record a fall in #COVID19 cases pic.twitter.com/wlWoZGIRkk\n“Oxygen cylinder ngah theih ding hi thil olai a si lo. Siizung hnaṭuan pawl hnen ah hramhram in zangfah dil ṭul. Zum dingin ka nu dinhmuh simfiah a ṭul ih doctor nganmi report khal hmuh a ṭul” tiah Umer cun a ti.\nReport ih ngan mivek a si le mipum 7 million umnak Kashmir ah ventilator 93 lawng a um. Srinagar ah minute 1 sungah 13,000 litres lawng oxygen lakding/suak a um. Cumicu tui dinhmun ih ṭulheimi oxygen thawn tahṭhim cun ziang titham khal a si lo.\nUmer cun “Oxygen dur (cylinders) ka ngahmi pakhat cu on a theih lo. Ka nu thluhmi oxygen le a cem zutzo. Thinphang in oxygen ong theituding ka hawl ih minute 15 hnu lawngah a tuahthiam ka hmu fang” a ti.\nAnetnak oxygen cem zutzomi lawng an nei thlang tikah Umer cun a dang a va hawl sal nan pakhat hman a um nawn lo. Arualpi le sungkhat a phone kual ih a rualpa pakhat in NGO hnen ta Oxygen dur 1 Rs. 50 ih lei theih mi a hmu sak.\nAs pressure builds on India’s Narendra Modi, is his government trying to silence its critics? https://t.co/xnpTurY0yo via @ConversationEDU\n— Dr Anthony Martin (@AMAinsight) May 3, 2021\nUmer cun “Siizung ah oxygen bur hnih rak kuat dingin ka rualpa ka fial. Culaitak cu zinglam nazi 3 hrawng a si” a ti. Zinglam nazi 6 hrawng ahcun a nu a cat zik cuahco. NGO hnen ah oxygen dang lei bet dingin a rual le pawl a phone hai nan Siizung an thleng man hlan ah Umer nu Haseena cu a rak catthla zo.\n“Ka nu cu April 26 zinglam nazi 8;10 ah ka ṭang sungah a nunnak a cem. Ka hrang ih mi thupibik, ka tum tahmi hmuahhmuah lung tluangten i dinpi ringringtu ka nu cu Siizung itkhunpar, ka ṭang hlum ah a nunnak a cem. Cumicu a hrang ah oxygen kan tawlrel theilo ruangah a si” a ti.\nZinglam nazi 9 hrawngah Umer nu` ruak cu siizung ihsin an suah pi. “Keimah le ka sungkhat 10 lawngin ka nui` ruak cu kan vuai liam. Culaiah ka pa cu ka nu thih thu kan sim ngam hrih lo” tiah Umer cun a ti.\nUmer pa cu oxygen umnak hawl vivo in Srinagar Siizung dang ah an ṭhawn, Culaiah Umer nau Wasee cu ṭhatlam pan vivo in a nu zuun ngai in a um ih, a nu ruak hmu ta man lo, tuarna lungkuai in Siizung ah a ṭap.\n← Htilin khua kiangah Chin tlangval 2 That tuar\nRalkap lamṭang Mandalay, Veng Lal thar Naam dawt tuar lala →\nPa le Pa kopaw (gay) Penguin cun a Voihnihnak Naute an kheu ter


Ka Zir Ding Hmuah Phunhrek Lai Ihsin | VCTH\nKa Zir Ding Hmuah Phunhrek Lai Ihsin\nHome » Cahram » Ka Zir Ding Hmuah Phunhrek Lai Ihsin\nBy vcth on July 27, 2013.\nNuncan, umtlan khuasakdaan ziangtin kan um ding. Ziang kan tuah ding. Ziang vek si a ṭul ti pawl thawn pehpar aw in ka thei ṭul mi ih tamsawn cu phunhrek ka kai lai in ka rak zir ṭheh zo.\nFimthiamnak cu phunsang tlawng timi tlang zim par lawngah a um mi a silo. Tualleng tlawng ih kan leknak lei vuk lakah a rak um zo. Cunah in tampi ka rak zir, ka rak thei. Ziangvek thil fate a si khal ah zaten hlawm awk ding. A dik lo mi thil tuah lo ding. Mi thawi lo ding. Mi bum lo ding. Kan lak (hman) mi thil, a umnak (laknak hmun) ah ret sal ding.\nMai darh mi hnawm mahten khawm sal ding. Mah tuah mawhmi ngaidam(thiam) dil sal ding. Rawl ei hlanah kut khoh ding. Ca malte tal siar ding. Thu malte tal ruat ding. Zuk suai ding. Hla sak ding. Lam ding. Lek ding. Hnaṭuan ding. A zaten nitin in mal tete tal tuah ding.\nSun ah ṭhangkhat it ding. A leng suak tikah rual le pawl thawn kut kai aw ding. Ralring ten lamzin kaan ding.\nLeilungpi sungih mangbangza thil pawl zoh thiam tum ding.\nThlaici khi zoh hnik aw. A hram cu lei lamah a feh ih a kung cu van lamah a kai. Ziang ruang ah si pei? Zo hman in an thei lo. Kan nih khal thlaici vek mangbang za kan si.\nCun kan vok pawl, kan ar pawl, kan Uico, innzuat sumhnam pawl, cule kan cin thlaici pawl khal nikhat khatah an thi leh ding. Kan nih khal cu ṭhiamṭhiam.\nCuhnuah hmaisabik na zir cabu le ṭongfang ruat sal aw. Cui sungih a thu pi bik mi ṭong fang “Look”, “zoh aw”\nNa tulsam mi hmuahhmuah cu cui cabu sungah: duhdawtnak, lainatnak, kiangkap kilkhawinak, ram le miphun duhnak, rualremnak le bangrannak pawl.\nRuat hnik aw….\nLeilung parah kan nih minung pawl pumpuar ten sun tin maih puan ciar sin in ṭhangkhat it thei ringring sehla, kan leilungpi hi tu hnakin remnak a tam deuh ding.\nCulole kan umnak ciar ah “maih hman mi thil a mah umnak ah ret sal, maih darhmi hnawn mah te’n rut sal ding ti mi lungput nei fingfing sehla” leilungpi ziang thuk a mawi ding.\nCun… ruat sal hnik aw…. leng kan suak caan te ah pakhat le pakhat kut kai aw in hruai aw ringring thei sehla kan zaten hrangah ziang thluk a nuam pei aw……\nRef: Robert Fulghum ih All I Really Needed To Know I learned In Kindergarten


Burma Ram Feh Dan Ding Part 99 - Chinland Today Media\nBurma Ram Feh Dan Ding Part 99\nRangoon ih College Ka Rak Kai Lai Kha\n1968 lam daih kha a si tlang.Khalai ih college kan rak kai dan a thei duh pawl hrang ah ka run ngan e.Kei kha Falam high school in 1968 kum ah phun 10 ka ong ih khami kum ah cun mi 7 lawng kan ong.Cule ka phun 10 on mark khan medical cu ka ban lovi,,dental college (ha sibawi ),RIT ( engineer college ) pawl cu ka ban thluh.A si nan ka nauhak lai ih si politic ih Laimi hrang ih hna tuan duh ka rak si ruang ah economic zir ding in Institute of Economic,Rangoon ah ka rak lut.\nKa kai kum ah kei cu khalai ih Laimi tlawngta pawl pi Chin Cultural and Literature sub committee executive committee hotu 12 lak ah ka tel mai.Laimi tlawngta pawl hrang ah theih tawk in hna ka tuan.\nCule 1969 kum tir ah Luyechhun (out-standing student )ah hril ka si.In hrl dan ka run ngan ding.Khami kum ih kan college first year ih lut cu mi 850 kan si.Cui sung ah cun phun 10 on nak mark sang bik mi 10 in hril.1st. yr. in mi 10, 2nd,year in 10, 3rd.10 le 4th.yr. in mi 10,mi 40 pawl kha knowledge test question paper pakhat in sang tir ih cui test ah cun 1st. ka hmu.Cu le cui hnu ah mi 3 in hril ih,cumi 3 lak in kei cu in hril leh a si.Ca thiam ti zawng cun ka rual pa,Kway Min Thun,high school khalah luyechhun tum 3 rak ngah tu,kan college khal ah leh hnu ah tum 3 run ngah tu cu a thiam law law.Kei cu knowledge ka theih ruang ah a si ka ngah thei,hihi ka knowledge ka sawr nak a vawi khat nak a si.Mizoram ih thuthangca ka tuah thei kha a vawi hnihnak a si.\nCollege ah cun 2nd.year ka theh ih,cui hnuah 3rd. year ah.Kan student union ah khan ka rak ruat theu ih,3rd, year ah secretary tuan seh la,final year ah cun cawl law law in master qualify ding in ca zoh seh la ka rak ti.A si nan ka 3rd.year kum tir ih tlawngta pawl kan hrilawk zik ah cun kan hotu pawl in secy. ah cun Mindat mi Sing Gee Gei hi kian aw,nan cuhawk ah cun na neh teng teng ding,a si nan nang cu 4th year ah na tuan thei lai a si si in ti.Sing Gee Gei cu engineer talwngta a si ih tu ah cun mual in liam san zo,ka hnak ih kum 5 ih upa a si.Si ee ka ti ih ka kian,cu le Asst. Secy. tuan in theih tawk in tlawngta pawl hrang ka tuan.\nCule final year kan rung thleng.Final yr. ah cun kei cu cawl thlang in ca na pi in zuam seh la ka rak ti ruang ah kan hrilawk tik ah kei cu in ti uh hlah tiin minute 30 tlun ka el.Secy. tuan cing cun master qualify ding in ka thluak a tha tawk lo ti khal ka thei.\nHotu hriltu pawl hi,myone 6 ihsin mi 5 ciar,cui sun ah mi 33 lai kan kai.Cuih sun ih thusim hmuah hmuah Teddin khal,Haka khal in Run Bik ih in tuan sak a tul an ti thluh.Zo khal in in cuh duh lo.Ka el ciamco nan a tawp ah cun ka ttang thei lovi ka tuan sak.\nKa tuan kum ah Rangoon ah college le university tlawngta 270 lai kan um.Inter college sports kan tuah.Laica Haka Falam Teddim tong zirnak kan tuah.Pre Chin National Day dinner tla University Christian Fellowship hall,Pyi Lan ah kan tuah ih Rangoon ih bawi upa milian hmuah hmuah an tel.Dr.May Yee,Pu Zahre Lian ih nupi thawn tla reipi kan be aw.Chin National Day tla sung lawi zet in kan tuah.Picnic tla kan tuah.\nCule ka colleg first year laiah magazine kan rak tuah thei ih,ka secy. tuan lai ah magazin kan tuah teng teng ding ka ti ih,kum 2 tuah lo ih kan um hnu ah magazine tla kan run tuah thei.Hnatuan tam tuk ka kai thei lo ih magazine publiher ah ka Pu Za Hlei Thang ( tui doctor rung tuan ) in a ca zir hmuah siat suah thluh in in tuan sak.Ka tuan kum ah Chin le state dang ih tlawngta pawl thawn tuan tlan ding pawl tla kan tuan.Education Dy. Minister Dr.Nyi Ngi,ca thiam zet thawn tla meeting kan tuah.\nKa 1st. yr. kai lai ih kan secy. cu Vety doctor rung tuan Hrang Tar a si ih,ka 2nd. yr. ah leh hnu ih motor accident ih in thihsan tu Dr.Hoi Sang ( Lumbang mi ) a si ih,ka 3rd. yr. ah Sing Gee Gei a si.Stuent unon chairman hi college saya a si teng teng a tul ruang ah kei ka tuan kum ah Pu Hau Go in a tuan.\nCuti cun tlawnga pawl hrang ih thei tawk ka rak tuan ve ruang ah final year examination cu a sung cu sung em lovi mark tha lem lovin ka pass hram hram a si.


Fala tleirawl pakhat phun 12 tlawngkai lai miin a Mask tuah mi cu Covid 19 nat hrik a that thei tiin a sim – Thechinlandtoday\nFala tleirawl pakhat phun 12 tlawngkai lai miin a Mask tuah mi cu Covid 19 nat hrik a that thei tiin a sim\nadmin May 16, 2021 Leave a Comment on Fala tleirawl pakhat phun 12 tlawngkai lai miin a Mask tuah mi cu Covid 19 nat hrik a that thei tiin a sim\nTulai ih lar zet mi leh Indiaram an ngaihven zet mi Fala tleirawl pakhat phun 12 tlawngkai lai miin a Mask tuah mi cu Covid 19 nat hrik a that thei tiin a sim, himi fala tleirawl nute hi a hmin cu Digantika Bose a si ih, a Mask tuah mi hi Mumbai ih Google’s Museum of Design Excellence ah pho lan a si.\nBengal’s Purdhaman District ih fala tleirawl phun 12 kailai mi nute cu thil tangkai zet mi a tuah suak ih, tulai purai nat hrik leng lak ah hman ding mi Face Mask a tuah ih , a mah ih Face Mask tuah mi cun Coronavirus a that thei a si tiin raltha zetin a sim.\nDigantika ih sim dan ah cun Mask a tuah dan ah hin khan pathum a um ih a bal rak khamtu a um ih, cu mi a kham hnu ah khan 3 nak ah hin chemical chamber a um ih, tidai leh sapian pawl awm a si ih, hi mi in covid 19 cu a rak that a si a ti.\nSoap Water cun virus hi a that tih a fiang ih, Covid kai mi pawlin an hmang khal le midang hnen ih virus kai thei ding mi a kham ih narhrik a rak that theu a si, Digantika hi APJ Abdul kalam Ignite Award 3 rori a dawng zo ih, a Mask tuah mi khal Health department pawl ih zoh fiang khal a nham nasa .\nHAKHA I SAC RALHRANG NIH AN TLEIHMI VIALTE AN THLAH LO A CUN PALIK 3 LE DALAN PAKHAT TIHHDAN PEK DING →


Mindat-CDF In Ralkap Tlan Pawl An Kilkhawi Hnuah Lai Meithal Thawn Mindat Mipi An Kilhim Ve – Meifar\nJune 12, 2021 admin Lawrkhawm 0\nMindat mipi kilhimtu PDF pakhat in a thilton cu hitin a tarlang; “Kan hnenah ralkap ihsin tlansuak ṭhenkhat an khuasa, thlakhat zikte hrawng an um zo. Kan soisa lo ih hridai thawn khal kan tawnbet lo.\nZalen zetin kan umter ih kan rawlei vek kan eiter. Kiltu cu kan ret ringring, kuak le zufa (ခေါင်ရည်) khal kan theitawkin kan pe. Chi Chaung ih CDF pawl Kanpalet lam ih umhmun an va khuar laiah ralkap in hmun 3 in in ra kulh, dungsip ṭul dinhmun ah kan um ih khuasung mipi putar, pitar, nauhak tete khal khua suahsan in ramlak ah an tlan.\nKan hnenih um ralkap pawl khal kan kilkhawi a cang thei nawn lo ruangah kan theitawkten thawng 50 ciar kan pe, an lamzin man ah tin kan pe ih an mithmai cu a nuam lo zet ti a theihtheih. Cutin kannih cu dunglam ah kan sip, khua pakhat kiangah umhmun kan va khuar ih kan hnenih um lawk ralkap pawl cu kan hmusal.\nṬhenkhat in mipi bungrua pawl an phursak, ṭhenkhat in Lai meithal an keng ih khuasung mipi raltlan pawl an rung hruai cu kan mangbang tuk. “Nan tlung hrih lo maw?” tin ka sut ih “Hitin rawl in petu khuasung mipi pawl tanta in kan feh thei lo, hmunhimnak an thleng hnuah kan tlung ding” in ti.\nKa nauhak lai ih Vietnam raldo zuknung ka zohmi ka vun mangsuak, a cangtu cu Arnold a si. American ralkap a si ih Vietnam raldo dingin a poksuak, asinan Vietnam mipi pawlin an rak kilkhawi ih an hnenah aum. Cumi hnuah aumnak Vietnam mipi pawl cu arak kilhim sal.\nKa thiltonmi ruangah himi zuknung ka vun mangsuak. Tu’ahcum kan hnenah kan umter ih Lai meithal khal pakhat ciar an keng, a hlanah cun kan rak zum lo. Ṭha zetin mi kan kilkhawi asilen kan hnenah an ra kirsal ti cu ka zum zo, an kut ah an meithal ngai a thleng ding caan a rei nawn lo” tin a tarlang.


2008 Dan Hrampi Zohfelnak Thok, Mipi Hnenah Simfiang Tul : Suu Kyi - Chinland Today Media\nAugust 25, 2013 5:00 am·0 comments\nKawlram sung ih hmanmi, 2008 ih tuahmi Dan Hrampi cu, mipi tamtak lungawi lo le duhlotu an um ruangah, cozah lam cun zohfeltu dingah Joint Committee a dinsuak. MP 109 tel ih dinmi pawl cun, August 23 ihsin 2008 Dan Hrampi cu an zohfel ding ih, an zohfelmi cu December 31, 2013 netabik ah khiahin Union Parliament ah an pe ding.\nJoint Committee ih Secretary Aye Mauk cun, “2008 ih tuahmi Dan Hrampi cu zohfelnak tuah a si thlang. Himi pawl cun, Dan Hrampi in Kawlram sungah daihnak, cahnak, lungrualnak le hngetkhohnak a neih vivonak ding ah a zuam ding. Dan hrampi zohsalnak cu, mipi pawl ziangtluk ramthu ah an thangso timi par khal ah thumaw in zoh ding a si” tiin a sim thu Eleven Media cun an tarlang.\nSuu Kyi, Lower House MP cun, tuihnu can reilo te ah, 2008 Dan Hrampi mipi an theihnak dingah campaign an nei ding tiin a sim. NLD hotu Daw Aung San Suu Kyi cun, “Mipi pawl hnen ah, 2008 Dan Hrampi hi ziangvek ngaingai a si timi khal tu ihsin kan sim a cu thlang. Mipi tamtak cun, Dan Hrampi umzia le tican ngaingai an thei lo. An theihlo ruangah an hrang ih a thatnak le siatnak khal an theithiam lo. Curuangah, ziangvekin 2008 Dan Hrampi hin Kawlram mipi parah thu a nei timi hi Kawlram mipi zate ih kan theih tulmi a si” tiin a sim.\nNLD hotu Daw Aung San Suh kyi Mandalay le Sagaing A feh